Document ID: 32003R1421

Title and Content:
Κανονισμός (ΕΚ) αριθ. 1421/2003 της Επιτροπής της 8ης Αυγούστου 2003 για τροποποίηση του κανονισμού (ΕΚ) αριθ. 2103/2002 για την αναγνώριση των εργασιών ελέγχου της τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών, οι οποίοι διενεργούνται στη Νότια Αφρική πριν από την εισαγωγή στην Ευρωπαϊκή Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 10, Εκτιμώντας τα ακόλουθα: (1) Ο κανονισμός (ΕΚ) αριθ. 2103/2002 της Επιτροπής(3), όπως τροποποιήθηκε από τον κανονισμό (ΕΚ) αριθ. 836/2003(4), θεσπίζει ελέγχους στην Νότια Αφρική και καθορίζει στο παράρτημα II υπόδειγμα πιστοποιητικού το οποίο πρέπει να χρησιμοποιείται από τους φορείς ελέγχου της Νότιας Αφρικής. (2) Κατά τη θέσπιση του κανονισμού (ΕΚ) αριθ. 836/2003 παρεισέφρησε ένα τυπογραφικό λάθος σχετικά με την περίοδο ισχύος του πιστοποιητικού για αποστολές δια θαλάσσης/ξηράς. (3) Ο κανονισμός (ΕΚ) αριθ. 2103/2002 πρέπει, επομένως, να διορθωθεί αναλόγως. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα II του κανονισμού (ΕΚ) αριθ. 2103/2002 διορθώνεται ως εξής: Στο τετραγωνίδιο 13 ("περίοδος ισχύος ημέρες"), ο αριθμός "30" αντικαθίσταται από τον αριθμό "40". Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Αυγούστου 2003.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 13
5424
1602
614
1115
11

EuroVoc IDs (Expanded): 13
5424
1602
614
1115
11

Dataset Source: meu

Split: train